stanford-oval/wikipedia huggingface dataset:
Stefan Ridderwall
Ura > Seuraura

Ridderwall on Huddinge IK:n kasvatti. Hän siirtyi sieltä vuonna 2004 DjurgårdeniinF. Ridderwall torjui kauden 2004–2005 pääosin sen J20 SuperElit-joukkueessa, mutta hän vahvisti myös Djurgårdenin J18-joukkuetta, jolle Ridderwall torjui J18 Allsvenskanin hopeaa keväällä 2005. Kaudella 2005–2006 hän teki Elitserien-debyyttinsä torjuessaan vain 17-vuotiaana yhdessä ottelussa. New York Islanders varasi Ridderwallin kuudennella kierroksella 173. pelaajana NHL:n varaustilaisuudessa 2006.
Kauden 2006–2007 Ridderwall pelasi kokonaan Djurgårdenin J20-joukkueessa, jolle hän torjui J20 SuperElitin hopeaa keväällä 2007. Kaudella 2007–2008 Ridderwall aloitti Djurgårdenin Elitserien-joukkueen kakkosmaalivahtina Daniel Larssonille. Hän pelasi siellä 11 runkosarjaottelua, mutta Ridderwall pelasi myös yhteensä neljän HockeyAllsvenskan-ottelun verran lainalla Nyköpings Hockeyssa ja Almtunassa. Hän vahvisti myös Djurgårdenin J20-joukkuetta kevään 2008 pudotuspeleissä.
Ridderwall jakoi kausina 2008–2009ja 2009–2010 Djurgårdenin torjuntavastuun Gustaf Wesslaun kanssa. Jälkimmäinen kausi 2009–2010 päättyi Elitserien-hopeaan. Ridderwall teki toukokuussa 2010 vuoden mittaisen jatkosopimuksen Djurgårdenin kanssa. Hän aloitti kaudella 2010–2011 joukkueen ykkösmaalivahtina. Ridderwall tippui kuitenkin kauden aikana kakkosmaalivahdiksi, kun Mark Owuya otti ykkösmaalivahdin paikan. Kauden jälkeen Djurgårdenin johto ilmoitti, että Ridderwall ei mahdu enää joukkueen tulevaisuuden suunnitelmiin.
Kaudeksi 2011–2012 Ridderwall siirtyi vuoden mittaisella sopimuksella Timrå IK:hon. Timråssa Ridderwall jakoi torjuntavastuun Joakim Lundströmin kanssa ja pelasi runkosarjassa 25 ottelua. Seuraavaksi kaudeksi hän teki sopimuksen Allsvenskanin Örebro HK:n kanssa. Örebrosta Ridderwall vapautettiin kuitenkin joulukuun 2012 lopussa, ja hän siirtyi tammikuussa Allsvenskanin IK Oskarshamniin.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Tšekki 2008 | jääkiekko |  |
Ridderwall voitti alle 20-vuotiaiden MM-hopeaa vuonna 2008. Hän toimi turnauksessa Ruotsin kakkosmaalivahtina Jhonas Enrothille ja pelasi yhden ottelun. Ridderwall toimi hänelle kakkosmaalivahtina myös alle 18-vuotiaiden MM-kilpailuissa 2006.
Muuta

Ridderwallin isä Rolf oli maajoukkuetason maalivahti, joka torjui mm. Ruotsille olympiapronssia Sarajevon olympiakisoista 1984 sekä MM-kultaa 1991.
Suhumin ohjusiskut 1993

Suhumin ohjusiskut 1993 tapahtuivat 20.–23. syyskuuta 1993 Georgian Suhumin Babušerin lentoasemalla ja sen läheisyydessä, kun Venäjän tukemat separatistit hyökkäsivät ohjuksin kolmen georgialaisen matkustajalentokoneen kimppuun osana Abhasian sotaa. Iskuissa kuoli yhteensä 28 ihmistä.
20. syyskuuta

Ensimmäinen kolmesta iskusta tapahtui 20. syyskuuta, kun Suhumin lentoasemalle pysäköitynä olleeseen Orbi Georgian Airwaysin Tupolev Tu-134A -koneeseen (rekisteritunnus 65809) osui abhaasiseparatistien ampuma ohjus. Koska kone oli pysäköitynä, sen kyydissä ei ollut ketään, ja niinpä kukaan ei kuollut.
21. syyskuuta

| 21>  syyskuuta |
| --- | --- |
 Alas ammuttu kone Aeroflotin väreissä vuonna 1992.
Yhteenveto
Päivämäärä:  21. syyskuuta 1993
Onnettomuustyyppi:  alas ampuminen
Tapahtumapaikka:  Mustameri lähellä Suhumia
Lähtöpaikka:  Sotšin lentoasema, Sotši, Venäjä
Määränpää:  Babušerin lentoasema, Suhumi, Georgia
Kuolleita:  27
Loukkaantuneita:  0
Eloonjääneitä:  0
Lentokone
Konetyyppi:  Tupolev Tu-134A
Lentoyhtiö:  Transair Georgia
Rekisteritunnus:  65893
Matkustajia:  22
Miehistöä:  5
Toinen isku tapahtui seuraavana päivänä, 21. syyskuuta. Transair Georgian Tupolev Tu-134A -kone (rekisteritunnus 65893) oli matkalla Sotšista Suhumiin, kun sitä kohti ammuttiin veneestä lämpöhakuinen Strela-2-ohjus. Ohjus osui koneeseen, ja kone syöksyi Mustaanmereen lähellä Suhumin lentoasemaa. Lennolla oli 22 matkustajaa ja viisi miehistön jäsentä, jotka kaikki kuolivat koneen syöksyessä mereen.
23. syyskuuta

| 23>  syyskuuta |
| --- | --- |
 Iskussa tuhotun koneen kaltainen Tu-134A.
Yhteenveto
Päivämäärä:  23. syyskuuta 1993
Onnettomuustyyppi:  raketti-isku
Tapahtumapaikka:  Suhumi
Lähtöpaikka:  Babušerin lentoasema, Suhumi, Georgia
Määränpää:  Novo Aleksejevkan lentoasema, Tbilisi, Georgia
Kuolleita:  1
Eloonjääneitä:  29
Lentokone
Konetyyppi:  Tupolev Tu-134A
Lentoyhtiö:  Transair Georgia
Rekisteritunnus:  СССР-65001
Matkustajia:  24
Miehistöä:  6
Iskuista kolmas ja viimeinen tapahtui 23. syyskuuta. Kohteena oli jälleen Transair Georgian Tu-134A-kone, tällä kertaa СССР-65001, jonka oli tarkoitus lentää Suhumista Tbilisiin. Matkustajat olivat nousemassa koneeseen, kun siihen osui BM-21 Grad -raketinheittimen ammuksia. Kone syttyi tuleen ja tuhoutui. Kuudesta miehistön jäsenestä yksi kuoli, sen sijaan kaikki 24 matkustajaa selvisivät hengissä.
Street Tape vol. 2

| Street Tape vol>  2 DJPP |
| --- | --- | --- |

Studioalbumin tiedot
 Julkaistu: 2008
 Tuottaja(t): DJPP
 Tyylilaji: hip hop, rap
 Kesto: 78.24
 Levy-yhtiö: Lihi
DJPP muut julkaisut
| Hyvän olon konsultit 2008 | Street Tape vol. 2 2008 |   |
Street Tape vol. 2 "Homma etenee!!!" (tai pelkkä Street Tape vol. 2) DJPP:n mixtape vuodelta 2008. Sen julkaisi Lihi Records.
Albumin kokonaispituus on vain 79 minuuttia, ja suurin osa kappaleista ovat DJPP:n tekemiä taustoja eri artisteille. Esim. mixtapen kappale "Möi möi möi" on DJPP:n ja Edu Kehäkettusen Hyvän olon konsultit -albumin "Pestään pyykkiä" kappaleen tausta. Mixtapen kappale "Foetida" on taas Asan Foetida-Pro Promon "Idän kolme tietäjää" -kappaleen biitti ja "The Hammer of the Gods" Asan Foetida-Pro Promo 2:n "PR=propagandaa" -kappaleen biitti.
Kappaleet

Ei hätäillä, annetaan mennä – 0.58
Charles Lee Ray – 0.51
Syö osa 1 – 0.28
Duke Nuke – 0.10
Keep It Burnin’ – 1.45
Kruununjalokivi – 0.23
Tähtipelaaja – 0.18
Juicy Bo – 0.34
Kaikki Deejiit – 0.50
Ol’ Dirty Bastard: Shimmy Shimmy Ya (DJPP-Remix) – 1.04
Bonecrusher: Never Scared (DJPP-Remix) – 0.50
Tiinan huilu – 0.45
Arctic Foxxx – 0.49
Metallisormet – 0.16
Syö osa 2 – 0.47
Lil’ Wayne: A Milli (DJPP-Remix) – 1.32
Lil’ Wayne: Go DJ (DJPP-Remix) – 2.06
Alin Kekkerit -demo – 1.27
Dig This Snare – 1.15
Pub Dub – 0.38
Mind Your Own Business – 0.40
Kuu – 0.50
Merimiehenkadun Landola – 0.43
Harrin tauko – 0.44
You Can’t Trust – 0.43
Davo: PP tuu ikkunaa – 2.08
Like a Bird – 0.43
Insane – 0.42
Hoes – 0.08
Asa & Reino: Asettuu alas – 3.07
Stig: Mitä mä teen – 2.04
Tekstari Chat – 0.17
Ha Ha Haa Dub 2001 – 2.21
Double P, Rock On! – 0.16
Baby mami – 1.00
Mahmoud – 0.38
Davo, Asa & Edu Kehäkettunen: Gasmask Theme – 4.04
Et sä osaa räpätä – 1.37
Kesällä 69 – 0.23
Flavor Megamix Dub – 1.17
Huey: Pop, Lock & Drop It (DJPP-Remix) – 2.54
Elämän he pitivät itsellään – 0.38
Viime aikoina – 0.25
Stealin’ – 0.34
Ole hyvä PP – 0.45
Faarao retkellä – 0.41
Terve Pentti – 0.26
Harrin (Pa) Ska tauko – 0.35
Foetida – 1.51
Elmon luona – 1.24
Hözman Laden – 0.58
Volcano Dub – 0.53
Ok Dub – 0.51
Asa & Reino: Tuleeko ollenkaa – 3.02
Möi möi möi – 0.43
Niin tai näin – 0.42
The Hammer of the Gods – 0.49
Fuzz One – 0.18
Elastinen: Tilitapahtumia – 1.24
Clipse: Grindin’ (DJPP-Remix) – 2.10
Hey Love – 0.33
Take a Little Trip – 0.33
You Gave Me Soul – 0.45
Tuttu huilu – 0.29
Syö osa 3 – 0.19
Vitunmoinen darra – 0.18
Soul jumppaa – 0.47
Kemmuru: Ray Charles (DJPP-Remix) – 2.52
Hävytön joopeli – 0.06
Birdman & Lil’ Wayne: Stuntin' Like My Daddy (DJPP-Remix) – 1.37
Ruudolf: Mixtape Freestyle Megamix (2008 Edit) – 4.04
Pyöreä nolla – 0.32
Pikkumuki aavikolla – 1.15
Ghostface Real Deal Holyfield – 2.35
Suomalainen metodologiayhdistys

Suomalainen metodologiayhdistys (Finnish methodology society) perustettiin vuonna 2020 edistämään suomalaista metodologian kehittämistä eri tieteenaloilla. Yhdistys julkaisee Metodologia nimistä kaikkien alojen metodologiaan keskittyvää vertaisarvioitua tiedejulkaisua sekä edistää metodologian kehittämistä ja aiheen julkaisuja Suomessa.
Yhdistyksen alaisuudessa toimii lehden lisäksi metodineuvosto, jonka tehtävänä on vastata toiminnan tieteellisestä laadusta.
Yhdistyksen puheenjohtajat

2020– Ari J. Tervashonka
Yhdistyksen julkaisut

Metodologia
Superhappo

Fluoriantimonihappo on vahvin tunnettu superhappo. Se on moninkertaisesti vahvempaa kuin rikkihappo.
Superhappo tarkoittaa sellaista happoa, jonka happamuus on suurempi kuin 100-prosenttisella rikkihapolla. On olemassa vain muutamia yksinkertaisia superhappoja, kuten perkloorihappo, joiden konjugaattiemäs on rikkihapon konjugaattiemästä heikompi. Vahvempia happoja saadaan seostamalla joukkoon jotakin sellaista ainetta, joka on konjugaattiemästä sitovaa.
Vahvin tunnettu superhappo, fluoriantimonihappo, on 1016 kertaa voimakkaampaa kuin 100-prosenttinen rikkihappo. Fluoriantimonihappoa saadaan lisäämällä fluorivetyhappoon HF fluoridi-ionin F− sitojaksi antimonipentafluoridia SbF5. Antimoni sitoutuu voimakkaasti fluoridi-ioniin, ja tuloksena saatu heksafluoroantimonaatti-ioni SbF6− ei sido vetyioneja takaisin. Siksi liuoksessa olevien vetyionien tehollinen konsentraatio pääsee nousemaan paljon suuremmaksi kuin missään tavallisessa happoliuoksessa. Tämä sitoo liuoksesta kaiken emäksisen, minkä takia superhappoja käytetään sellaisissa orgaanisissa reaktioissa, joissa on tarpeen saada estetyksi äärimmäisen emäsherkkiä karbokationeja reagoimasta.
Vahvimmat superhapot kykenevät protonoimaan jopa tyydyttyneitä alkaaneja, minkä vuoksi ne syövyttävät esimerkiksi kynttilänvahaa. Fluoriantimonihappo kykenee syövyttämään lähes kaikkea, ja sitä voidaankin käsitellä vain teflonilla päällystetyillä välineillä.
Sulvik

| Sulvik |
| --- | --- |
 Sulvik
 Koordinaatit: 59°41′5″N, 12°23′44″E 
Valtio:   Ruotsi
Lääni:  Värmlandin lääni
Maakunta:  Värmlanti
Kunta:  Arvika
Väkiluku (2016):  375
Infobox OKVirheellinen NIMI-arvo: 
Sulvik on taajama Arvikan kunnassa Värmlandin läänissä samannimisessä historiallisessa maakunnassa Ruotsissa. Taajamassa oli 375 asukasta vuonna 2021.
Aiheesta muualla

Kuvia tai muita tiedostoja aiheesta Sulvik Wikimedia Commonsissa
Suopohjanen

| Suopohjanen |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°55′18″N, 23°43′32″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jänhijoen valuma-alue (35.97)
Laskujoki:  oja Heinijärveen 
Järvinumero:  35.973.1.015
Mittaustietoja
Pinnankorkeus:  127,4 m 
Rantaviiva:  0,639 km 
Pinta-ala:  0,0149 km² 
 fiSuopohjanen 
Suopohjanen on Kanta-Hämeessä Tammelassa sijaitseva lampi, joka kuuluu Kokemäenjoen vesistössä Loimijoen valuma-alueella olevaan Jänhijoen valuma-alueeseen.
Maantiede

Lammen pinta-ala on 1,5 hehtaaria ja sen pituus on 140 metriä ja leveys 80 metriä. Lampeen laskee muutama suo-oja. Sen luusua on yksi näistä länsipään suo-ojista, jossa vesi virtaa alas Heinijärveen 2,2 kilometriä pitkää ojaa myöten. Suopohjasen oja yhtyy Hylönjärvestä tulevaan ojaan ennen Heinijärveen laskemistaan.
Lammen rantaviiva on 0,64 kilometriä pitkä ja sen ranta on pääosin moreeni- ja kalliopohjaista metsämaastoa. Alava maasto on soistunut järven ympäriltä. Rannoilla ei ole rakennuksia. Lähin tie lähtee Mustialasta ja kiertää lammen 100 metrin etäisyydellä matkallaan Heinijärvelle.
Street of Dreams

| ”Street of Dreams” Guns N’ Roses |
| --- | --- | --- |

Singlen tiedot
 Albumilta: Chinese Democracy
 Julkaistu: 2009
 Tyylilaji: hard rock
 Kesto: 04.46
 Levy-yhtiö: Geffen
Guns N’ Rosesin muut singlet
| ”Better” 2008 | ”Street of Dreams” 2009 |   |
Street of Dreams on hard rock -yhtye Guns N’ Rosesin kolmas single albumilta Chinese Democracy. ”Street of Dreams” julkaistiin vuonna 2009, ja se nousi Yhdysvaltojen Billboard Mainstream Hot Tracks -listan sijalle 54, ja Kanadassa sijalle 46. Kappaleen alun perin kirjoitti ja sanoitti Axl Rose, mutta Tommy Stinson ja Dizzy Reed auttoivat Rosea tekemään siihen joitakin basso/kitara/piano melodioita. Chinese Democracy -levyllä se on kappale numero neljä. Alun perin kappale tunnettiin nimellä ”The Blues”. Kappale sisältää kaksi kitarasooloa, joista toisen soittaa Robin Finck ja toisen Buckethead.[lähde? ]
Live

”Street of Dreams” on soitettu livenä yhtyeen Chinese Democracy -kiertueella seuraavina vuosina:
2001–2002 (nimellä ”The Blues”)
2006–2007 (nimellä ”The Blues”)
2009–2010
Kokoonpano

Axl Rose – laulu, sovittaja
Dizzy Reed – piano, kosketinsoittimet, orkesterisovitukset, taustalaulu
Tommy Stinson – bassokitara, taustalaulu
Bryan Mantia – rummut, rumpusovitukset
Chris Pitman – kosketinsoittimet, basso
Robin Finck – kitara, soolokitara
Richard Fortus – kitara
Paul Tobias – kitara
Ron Thal – kitara
Buckethead – kitara ja soolokitara
Sæbbi

Sæbbi (k. 694 Lontoo) oli Essexin kuningas noin 663–694. Beda Venerabiliksen mukaan Sighere ja Sæbbi seurasivat valtaistuimella Swithelmiä ja hallitsivat yhdessä Essexiä Mercian kuninkaan Wulfheren alaisuudessa. Bedan mukaan Sighere sortui pakanaksi ruton vaivatessa maata, mutta Wulfhere järjesti hänen kääntymisensä takaisin kristityksi. William Malmesburylaisen mukaan Sigheren isä oli Sigebert I Pieni ja Sæbbin isä puolestaan Sæward. Roger Wendoverilaisen mukaan Sighere ja Sæbbi nimittivät Erkenwaldin Lontoon piispaksi vuonna 675. Roger Wendoverilaisen mukaan Sighere kuoli vuonna 683, ja Sæbbi oli siitä lähtien yksin kuninkaana. Bedan ja William Malmesburylaisen mukaan Sæbbi olisi luopunut kuninkuudesta hallittuaan kolmekymmentä vuotta ja vetäytynyt luostariin munkiksi. Pian tämän jälkeen hän kuoli.
Sæbbin vaimon nimeä ei tiedetä. Beda Venerabiliksen mukaan hän ryhtyi nunnaksi sen jälkeen, kun hänen miehensä oli mennyt munkiksi. Heillä oli kaksi poikaa, Sigeheard ja Swæfred, joista tuli kuninkaita Sæbbin jälkeen.
Styrmansgatan

Styrmansgatania pohjoiseen päin vuonna 2012.
Styrmansgatan on Tukholman Östermalmilla sijaitseva katu, joka ulottuu etelä-pohjoissuunnassa Strandvägeniltä Karlaplanille.
Katu muodosti 1600-luvulla kaupungin itärajan. Läheisen Skeppargatanin tavoin kadun nimi ('perämiehenkatu') viittaa merenkulkuun.
Kuvia

Styrmansgatan alkaa Strandvägeniltä.
Apoteket Storken ('haikara') Styrmansgatanin ja Storgatanin kulmassa.
Styrmansgatanin lopussa Karlaplanin laidalla sijaitsee teatteri Maxim.
Aiheesta muualla

Kuvia tai muita tiedostoja aiheesta Styrmansgatan Wikimedia Commonsissa
Styreenibutadieenikumi

Styreenibutadieenikumin rakenne
SBR (Styrene-Butadiene-Rubber) eli styreenibutadieenikumi, tunnetaan myös kauppanimellä Buna, oli ensimmäisiä käyttökelpoisia synteettisiä kumilajeja. Sitä on valmistettu katalyytin avulla polymeroimalla natriumpitoista butadieenia ja styreeniä kopolymeeriksi, jonka molekyylissä vuorottelevat butadieeni ja styreeni. Styreenibutadieenikumia valmistettiin Saksassa jo 1935 ja se oli Saksan sekä länsivaltojen tärkein synteettinen kumi toisen maailmansodan aikana.
Styreenibutadieenikumi oli niin tärkeäksi katsottu Saksan teollisuuden tuote, että strategisia brittien yöpommituksia ja yhdysvaltalaisten päiväpommituksia osoitettiin myös styreenibutadieenikumia valmistaville tehtaille Saksan sodankäyntikyvyn heikentämiseksi.
Buna-nimi tulee sanoista butadieeni ja natrium, joista ensimmäistä käytettiin kumin lähtöaineena ja jälkimmäistä reaktiossa katalyyttinä. Styreenibutadieenikumin CAS-numero on 9003-55-8.
Käyttötarkoitukset

Lähes kaikki tekonurmikentät käyttävät täytemateriaalinaan SBR-kumirouhetta, mikä on herättänyt keskustelua kumirouheen aiheuttamista mahdollisista terveys- ja ympäristövaikutuksista.
Aiheesta muualla

Teknikum: SBR – styreenibutadieenikumi (Arkistoitu – Internet Archive)
PubChem: Buta-1,3-diene; ethenylbenzene (englanniksi)
Food Component Database (FooDB): Butadiene-styrene rubber (englanniksi)
Kyoto Encyclopedia of Genes and Genomes (KEGG): Styrene-butadiene copolymer (englanniksi)
Sætretindane

Sætretindane
Sætretindane-huippuja nähtynä Standaleidetista.
| --- | --- |
Sijainti:  Møren ja Romsdalin lääni,  Norja
Vuoristo:  Sunnmørsalpene, Skandit
Korkeus merenpinnasta:  1 365 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Sætretindane on Skandeihin kuuluva monihuippuinen vuori Ørstan kunnassa, Norjassa. Sen päähuiput ovat Nøre Sætretinden (1 365 m) ja Søre Sætretinden (1 358 m).
Sæunn Þorsteinsdóttir

Sæunn Þorsteinsdóttir (s. 16. huhtikuuta 1984) on islantilais-yhdysvaltalainen sellisti. Hän aloitti sellonsoiton opettelun Hauk Hannessonin johdolla Suzuki-metodilla 5-vuotiaana. 7-vuotiaana hän muutti Yhdysvaltoihin, joka on suurimmaksi osaksi ollut hänen asuinmaansa. Hän valmistui Cleveland Institute of Musicista; hänen pääasialliset opettajansa olivat Tanya Lesinsky Carey, Michel Strauss ja Richard Aaron. Hän on lisäksi opiskellut Juilliard Schoolissa Joel Krosnickin johdolla.
Sæunn on tehnyt vuodesta 2006 yhteistyötä New Yorkissa tapaamansa pianisti Alexandra Joanin kanssa. Hän on esiintynyt muun muassa Carnegie Hallissa, Suntory-salissa ja Harpassa. Hän on esiintynyt solistina monien orkesterien, kuten Los Angelesin filharmonikkojen, Toronton sinfoniaorkesterin, Elbphilharmonien ja Islannin sinfoniaorkesterin kanssa. Sæunn julkaisi Sono Luminus -levymerkillä albumin Vernacular, jolla hän tulkitsee islantilaisten Páll Ragnar Pállssonin, Þuríður Jónsdóttirin, Halldór Smárasonin ja Hafliði Hallgrímssonin teoksia soolosellolle. Sæunn myös kantaesitti Páll Ragnar Pállssonin hänelle omistaman konserton Quake Jonathan Stockhammerin johtaman Elbphilharmonien kanssa Hampurissa.
Sæunn on tullut palkituksi moneen otteeseen, muun muassa Des Moinesin nuorten kilpailussa ja kansainvälisessä soolosellokilpailussa Katowicessä. Hän oli vuonna 2019 ehdolla Pohjoismaiden neuvoston musiikkipalkinnon saajaksi.
Sæunn on tehnyt opetustyötä Washingtonin yliopistossa, Seattlessa.
Svetlana Zaharova

| Mitalit | Mitalit | Mitalit |  |
| --- | --- | --- | --- |
|  Svetlana Zaharova |  Svetlana Zaharova |  Svetlana Zaharova |  |
Maa:   Venäjä
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Edmonton 2001 | maraton |  |
Svetlana Vladimirovna Zaharova (ven. Светлана Владимировна Захарова, s. 15. syyskuuta 1970 Tšeboksary, Neuvostoliitto) on venäläinen kestävyysjuoksija.
Zaharovan ensimmäinen merkittävä saavutus oli Honolulun maratonin voitto vuodelta 1997. Seuraavana vuonna hän sijoittui puolimaratonin maailmanmestaruuskilpailuissa kolmanneksitoista. Vuonna 1999 hän oli Los Angelesin maratonin toinen ja Berliinin maratonin kolmas. Hän juoksi vuonna 2000 toiseksi San Diegon ja Honolulun maratoneilla. Seuraavana vuonna hän sijoittui toiseksi Lontoon maratonilla ajalla 2.24.04. Hän oli toinen myös Honolulun maratonilla ja kolmas New Yorkin maratonilla. Edmontonin MM-kisoissa hän voitti MM-pronssia ajalla 2.26.18.
Zaharova voitti vuonna 2002 Honolulun maratonin ja oli Lontoon maratonilla toinen. Samana vuonna sijoittuessaan neljänneksi Chicagon maratonilla hän teki uuden Venäjän ennätyksen ajallaan 2.21.31. 2003 hän voitti Chicagon ja Bostonin maratonit sekä sijoittui Pariisin MM-kisoissa yhdeksänneksi. Vuonna 2004 hän oli Chicagon maratonilla kolmas ja Ateenan olympialaisissa yhdeksäs. Vuonna 2005 hän sijoittui Tokion ja Bostonin maratoneilla neljänneksi. Vuonna 2008 Zaharova sijoittui Lontoon maratonilla toiseksi ja Pekingin olympialaisten maratonilla sijalle 22. Berliinin MM-kisoissa 2009 hän oli 15:s ajalla 2.29.55.
Zaharova on naimisissa valmentajansa Nikolai Zaharovin kanssa.
Sinikka Sokka

| Sinikka Sokka |
| --- | --- |
 Sinikka Sokka syyskuussa 2010
Henkilötiedot
Koko nimi:  Leena Sinikka Sokka
Syntynyt: 27. elokuuta 1948 (ikä 76) Helsinki
Ammatti:  näyttelijä, laulaja
Puoliso:   Leif Salmén (vih. 1986; ero 1993)  Bengt Packalén (vih. 1976; ero 1982)  Alpo Suhonen (1994–2018) 
Aiheesta muualla
IMDb 
Elonet
Svensk Filmdatabas
Leena Sinikka Sokka (s. 27. elokuuta 1948 Helsinki) on suomalainen näyttelijä ja laulaja. 1970-luvulla hänet tunnettiin erityisesti vasemmistoradikaaleista KOM-teatterista ja Agit Prop -lauluyhtyeestä sekä näitä aiemmin toimineesta folkyhtyeestä Sinkat. Vuonna 1990 ilmestyi Sokan sooloalbumi Jäätanssi.
Varhainen elämä

Sinikka Sokan isä Kauko Sokka oli kotoisin Viipurista, äiti Raakel Helmi Kaarina (o.s. Auvinen) Laatokan Karjalasta Kuokkaniemeltä. Isä soitti pianoa, lauloi ja kirjoitti runoja. Myös Sinikan äidin suku oli musikaalista, ja äiti lauloi Tuomiokirkkoseurakunnan kuorossa. Oopperalaulaja Ritva Auvinen on Sinikka Sokan täti. Sinikalla on kaksi nuorempaa sisarusta: vuonna 1950 syntynyt sisko ja 1952 syntynyt veli. Isä työskenteli postivirkamiehenä ja äiti pankissa. Vanhemmat erosivat 1950-luvulla. Helsingistä oli tuolloin erittäin vaikeaa saada vuokra-asuntoa, ja äiti lähetti lapset Turkuun katolisten nunnien ylläpitämään sisäoppilaitokseen, jossa he asuivat vuoden.
Sokka kävi kansakoulun Helsingin Kaisaniemen kansakoulussa ja sen jälkeen oppikoulun Hallituskadun tyttökoulussa. Hallituskadun koulu oli kielikoulu, jossa opiskeltiin ruotsia, saksaa, englantia sekä ranskaa. Sokka lauloi koulun kuorossa.
Ura

Sokan esiintymisura alkoi jo lapsena. 11-vuotiaana hän esiintyi Yleisradion kuunnelmasarjassa Pikku Heidinä. Sokka oli mukana myös Suomen television lapsiteatterissa ja Sirkus Papukaijassa yhdessä siskonsa kanssa.
Sokka kirjoitti ylioppilaaksi 1968 ja pyrki samana vuonna Teatterikouluun, muttei saanut paikkaa. Hän opiskeli vuoden Helsingin yliopistossa kasvatustieteitä, elokuvataidetta ja kotimaista kirjallisuutta. Sokka pääsi mukaan Ylioppilasteatteriin ja esiintyi pääroolissa Kristiina Halkolan ohjaamassa näytelmässä Schiivoavat Serafit. Teatterikouluun Sokka pyrki uudelleen 1970 ja pääsi sisään. Samalla kurssilla opiskelivat myös Olli Ikonen, Irma Junnilainen, Pirkko Nurmi, Eeva-Riitta Salo ja Heikki Määttänen. Koulua käytiin Kansallisteatterin vintillä. Opettajina toimivat muun muassa Marja Korhonen, Ismo Kallio, Eila Rinne ja Eeva-Kaarina Volanen. Laulua opettivat muun muassa Kaj Chydenius ja Toni Edelmann.
Ura > Laulajana

Lukiolaisena Sokka perusti Sinkat-yhtyeen Kirsti Lammisen ja Tommi Lammisen kanssa. Yhtye levytti kaksi laulua. Sinkat otettiin mukaan Hootenanny-kiertueelle, jossa olivat mukana muiden muassa Hootenanny Trio, Anki, Bosse ja Robert sekä Hector. Myöhemmin 1960-luvulla Sokka oli mukana Muksut-yhtyeessä.
Merkittävin yhtyeistä oli 1970-luvun alussa perustettu, vasemmistolainen Agit Prop. Sokka on yksi yhtyeen perustajajäsenistä. Yhtye teki myös kansainvälistä uraa. Ensimmäinen esiintyminen ulkomailla oli Berliinin poliittisen laulun festivaaleilla 1971. Myöhemmin yhtye esiintyi muun muassa Chilessä presidentti Salvador Allendelle, vain muutama kuukausi ennen Chilen sotilasvallankaappausta.
Sokka on tehnyt myös soololevytyksiä. Hänen ensimmäinen soolosinglensä En tahdo muistaa/Kauneimmat aamut ilmestyi vuonna 1968 Love Recordsin kustantamana. Hän osallistui Suomen euro­viisu­karsintoihin vuonna 1980 kappaleella ”Eräs lapsi ei nuku”. Vuoden 1990 sooloalbumi Jäätanssi sisältää Leif Salménin runoja, jotka ovat säveltäneet Eero Ojanen ja Jukka Linkola.